परबतसर| राजस्थान पेंशनर समाज की मासिक बैठक पेंशनर भवन में चतराराम काला की अध्यक्षता में आयोजित हुई। इस दौरान पूर्व बैठक की कार्रवाई को पढ़कर सुनाया गया। बैठक में 1 सितंबर 1981 से 31 दिसंबर 2015 की अवधि में सेवानिवृत्त हुए पेंशनर, फेमिली पेंशनर की पे-मैट्रिक्स के तहत संशोधित स्थिरीकरण की जानकारी दी गई। इस अवधि में सेवानिवृत्त पेंशनर, फेमिली पेंशनरों के स्थिरीकरण आवेदन भरकर 15 जुलाई तक कार्यालय में जमा कराने के लिए सभी को सूचित किया गया। बैठक में गणेश राम लखारा, हनुमान सिंह, श्रवण राम बुगालिया ने आजीवन सदस्यता ग्रहण कर प्रत्येक ने 11-11 सौ रुपए भवन सौंदर्यीकरण के लिए जमा कराए। इस दौरान दुर्गा प्रसाद कीलावत, अशोक कुमार पुरोहित, नाथूलाल सिसोदिया, श्यामसुंदर प्रजापत, पूनाराम प्रजापत, मदन सिंह, हनुमान सिंह, इंदरसिंह, शंकर लाल टाक, श्रीवल्लभ पुरोहित, राधाकृष्ण, राधाकिशन वैष्णव, भागीरथराम आदि उपस्थित थे।